text: Nu er der igen togbøvl mellem Esbjerg og Kolding
  22 august 2018 kl. 04.13
  Banedanmark aflyser intercitytogene fra onsdag eftermiddag.
  Nu er der igen problemer med togforbindelsen mellem Esbjerg og Kolding. Fra ca. kl. 15 og resten af dagen kører der ingen intercitytog imellem Esbjerg og Kolding, oplyser Banedanmark. Kun intercitytoget fra Kolding mod Esbjerg kl. 21.51 vil køre.
  Årsagen angives at være sporarbejde, som de er nødt til akut at udføre. Der kører regionaltog en gang i timen på strækningen.
  Siden foråret har der været lange perioder med ringe togforbindelse på strækningen. Denne gang skyldes det slidte skinner ved Holsted.
  
  